b'\n_START_ARTICLE_\nSokna\n_START_SECTION_\nStedet\n_START_PARAGRAPH_\nStedet har hatt egen kirke, Lunder kirke, og menighet siden f\xc3\xb8r svartedauden kom i 1349. Str\xc3\xb8msoddbygda kapell ligger ogs\xc3\xa5 under Lunder menighet. Stedet har dessuten egen barne- og ungdomsskole, Sokna skole, lokal brannstasjon (frivillig), kaf\xc3\xa9, dagligvareforretning, bensinstasjon m.m. _NEWLINE_Gjennom Sokna  er det bygd milj\xc3\xb8gate. En ny dagligvareforretning ble \xc3\xa5pnet i mai 2014._NEWLINE_Sokna har hatt eget post\xc3\xa5pneri siden 1. november 1855. Til \xc3\xa5 begynne med het det Lunder post\xc3\xa5pneri, men fra 1909 var navnet Sokna post\xc3\xa5pneri. I dag er funksjonen som post\xc3\xa5pneri tillagt den lokale bensinstasjonen.\n_START_SECTION_\nNatur og n\xc3\xa6ringsliv\n_START_PARAGRAPH_\nSokna ligger tett p\xc3\xa5 store friluftsomr\xc3\xa5der, som Holleia, Brekkebygda, Str\xc3\xb8msoddbygda og \xc3\x85dalsfjella. Det er heller ikke langt til H\xc3\xb8nefoss (rundt 23 km) og Norefjell (rundt 32 km). Den st\xc3\xb8rste arbeidsgiveren i bygda er i dag sagbruket Moelven Soknabruket, eller Soknabruket som det kalles lokalt.'